CELEX: 32009B0653
Language: lv
Date: 2009-04-23 00:00:00
Title: Eiropas Parlamenta Lēmums (2009. gada 23. aprīlis) par Eiropas Narkotiku un narkomānijas uzraudzības centra 2007. finanšu gada budžeta izpildes apstiprināšanu

26.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 255/137
            
         EIROPAS PARLAMENTA LĒMUMS
   (2009. gada 23. aprīlis)
   par Eiropas Narkotiku un narkomānijas uzraudzības centra 2007. finanšu gada budžeta izpildes apstiprināšanu
   (2009/653/EK)
   EIROPAS PARLAMENTS,
   
               —
            
            
               ņemot vērā Eiropas Narkotiku un narkomānijas uzraudzības centra 2007. finanšu gada galīgos pārskatus (1),
            
         
               —
            
            
               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2007. finanšu gada pārskatiem, ar Centra atbildēm (2),
            
         
               —
            
            
               ņemot vērā Padomes 2009. gada 10. februāra ieteikumu (5588/2009 – C6-0060/2009),
            
         
               —
            
            
               ņemot vērā EK līgumu, it īpaši tā 276. pantu,
            
         
               —
            
            
               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
            
         
               —
            
            
               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (4), un it īpaši tās 15. pantu,
            
         
               —
            
            
               ņemot vērā Komisijas 2002. gada 23. decembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
            
         
               —
            
            
               ņemot vērā Reglamenta 71. pantu un V pielikumu,
            
         
               —
            
            
               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0175/2009),
            
         
               1.
            
            
               sniedz Eiropas Narkotiku un narkomānijas uzraudzības centra direktoram apstiprinājumu par centra 2007. finanšu gada budžeta izpildi;
            
         
               2.
            
            
               izklāsta savus konstatējumus turpmāk tekstā iekļautajā rezolūcijā;
            
         
               3.
            
            
               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).
            
         
      
         
            Priekšsēdētājs
         
         Hans-Gert PÖTTERING
      
      
         
            Ģenerālsekretārs
         
         Klaus WELLE
      
   
   
      (1)  OV C 278, 31.10.2008., 67. lpp.
   
   
      (2)  OV C 311, 5.12.2008., 164. lpp.
   
   
      (3)  OV L 248, 16.9.2002., 1. lpp.
   
   
      (4)  OV L 376, 27.12.2006., 1. lpp.
   
   
      (5)  OV L 357, 31.12.2002., 72. lpp.
   
   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Narkotiku un narkomānijas uzraudzības centra 2007. finanšu gada budžeta izpildes apstiprināšanu
   EIROPAS PARLAMENTS,
   
               —
            
            
               ņemot vērā Eiropas Narkotiku un narkomānijas uzraudzības centra 2007. finanšu gada galīgos pārskatus (1),
            
         
               —
            
            
               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2007. finanšu gada pārskatiem, ar Centra atbildēm (2),
            
         
               —
            
            
               ņemot vērā Padomes 2009. gada 10. februāra ieteikumu (5588/2009 – C6-0060/2009),
            
         
               —
            
            
               ņemot vērā EK līgumu, it īpaši tā 276. pantu,
            
         
               —
            
            
               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
            
         
               —
            
            
               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (4), un it īpaši tās 15. pantu,
            
         
               —
            
            
               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
            
         
               —
            
            
               ņemot vērā Reglamenta 71. pantu un V pielikumu,
            
         
               —
            
            
               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0175/2009),
            
         
               A.
            
            
               tā kā Eiropas Revīzijas palāta (ERP) ir norādījusi, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi ir likumīgi un pareizi;
            
         
               B.
            
            
               tā kā 2008. gada 22. aprīlī Parlaments sniedza Eiropas Narkotiku un narkomānijas uzraudzības centra direktoram apstiprinājumu par centra 2006. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā norādīja, ka centra 2007. gada darbības programmā un 2007.–2009. gada darbības programmā bija paredzēti šādi stratēģiskie mērķi:
               
                           —
                        
                        
                           izstrādāt ex-post pārbaudes attiecībā uz finanšu darījumiem,
                        
                     
                           —
                        
                        
                           izveidot iekšējas struktūras riska novērtējuma un iekšējās revīzijas veikšanai,
                        
                     
                           —
                        
                        
                           izstrādāt instrumentus un procedūras integrētai resursu pārvaldībai un veicināt ārējās sinerģijas, īpaši ar Eiropas Jūras drošības aģentūru, kas arī atrodas Lisabonā,
                        
                     
                           —
                        
                        
                           īstenot dziļāk strukturētu un efektīvāku cilvēkresursu politiku,
                        
                     
                           —
                        
                        
                           sekmīgi pabeigt pārcelšanos uz jauno mītni Lisabonā,
                        
                     
         
               1.
            
            
               konstatē, ka ERP savos apsvērumos norādījusi, ka IT darbībām paredzētā budžeta pozīcija galīgajā budžetā, ko pieņēma 2007. gada oktobrī, tika palielināta par vairāk nekā 80 %, salīdzinot ar 2006. gada decembrī pieņemto sākotnējo budžetu;
            
         
               2.
            
            
               norāda uz centra paskaidrojumu, ka par papildu vajadzībām saistībā ar IT aprīkojumu kļuva zināms tikai 2007. gada trešajā ceturksnī, nosakot laika grafiku centra pāriešanai uz jaunajām telpām un tehniskās prasības;
            
         
               3.
            
            
               norāda uz ERP konstatējumu, ka centram ir domstarpības ar Norvēģiju par šīs valsts finansiālo ieguldījumu centra darbā un šīs domstarpības radušās tāpēc, ka formula parakstītā nolīguma oriģinālā, kuru izmanto centrs, atšķiras no formulas Eiropas Savienības Oficiālajā Vēstnesī publicētajā nolīgumā, kuru izmanto Norvēģija; norāda uz ERP konstatējumu, ka formulas atšķirību dēļ centra aprēķinātā iemaksa aptuveni par EUR 80 000 pārsniedz Norvēģijas aprēķināto summu;
            
         
               4.
            
            
               pauž gandarījumu par centra sniegto informāciju referentam, ka šajā jautājumā tagad ir panākts kompromiss, proti, Norvēģija ir veikusi vienreizēju maksājumu EUR 34 230 apmērā un piekritusi atteikties no centram veiktās iemaksas pārpalikuma, kura apmērs atbilst iepriekš minētās 2007. finanšu gadā konstatētās starpības atlikumam; turklāt norāda, ka attiecībā uz 2008. gadu centrs izmantos savu aprēķina metodi, bet no 2009. gada tiks izmantota Norvēģijas aprēķina metode;
            
         
               5.
            
            
               norāda, ka laikposmā no 2008. gada 1. marta līdz 2009. gada 28. februārim centra direktors pilda aģentūru tīkla koordinatora pienākumus;
            
         Saistībā ar iepriekšējo gadu budžeta izpildes apstiprinājumiem veiktie pasākumi
   
               6.
            
            
               konstatē, ka centra 2007. gada darbības pārskatā ir norādīts, ka tas izveidojis procedūras un instrumentus regulārai uzraudzībai un ex post pārbaudēm un turpinājis uzlabot cilvēkresursu pārvaldību, proti, centra iekštīklā ir izveidots darbinieku portāls ar informāciju par piemērojamiem noteikumiem un procedūrām;
            
         
               7.
            
            
               atzinīgi vērtē to, ka centrs cieši sadarbojas ar Eiropas Jūras drošības aģentūru, kas arī atrodas Lisabonā, lai kopīgi izmantotu ēkas, infrastruktūras un pakalpojumus; norāda, ka pārvākšanās uz jaunajām telpām ir plānota 2009. gada pirmajā ceturksnī;
            
         
               8.
            
            
               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par Eiropas Savienības aģentūru finanšu pārvaldību un kontroli (7).
            
         
      (1)  OV C 278, 31.10.2008., 67. lpp.
   
   
      (2)  OV C 311, 5.12.2008., 164. lpp.
   
   
      (3)  OV L 248, 16.9.2002., 1. lpp.
   
   
      (4)  OV L 376, 27.12.2006., 1. lpp.
   
   
      (5)  OV L 357, 31.12.2002., 72. lpp.
   
   
      (6)  OV L 88, 31.3.2009., 134. lpp.
   
   
      (7)  Sk. šā Oficiālā Vēstneša 206 lpp.